Pajenn:Le Gonidec - Bibl Santel pe Levr ar Skritur Sakr, eil levr.djvu/691 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/691\nn-ézhan̄, a-zirâk péhini é tec’haz ann én̄v hag ann douar, hag hô léac’h na oé két kavet.\n12. Ha me a wélaz ar ré varô, brâs ha bihan, a zavaz dirâg ann trôn, ha levriou a oé digoret : hag eul levr all a oé digoret, pehini eo al levr a vuez : hag ar ré varô a oé barnet war ar péz a oa skrivet el levriou-zé, hervez hô oberiou.\n13. Hag ar môr a rôaz ar ré varô a oa enn-han̄ : ar marô hag ann ifern a roâz ivé ar ré varô a oa enn-hô ; ha pép-hini a oé barnet hervez hé ôberiou.\n14. Hag ann ifern hag ar marô a oé taolet el lenn a dân. Hen-nez eo ann eil varô.\n15. Hag ann hini ha na oe két kavet skrivet el Levr a vuez, a oé taolet el lenn a dân.\n1. Ha mé a wélaz eunn én̄v nevez, hag eunn douar nevez. Râg ann én̄v ken̄ta hag ann douar ken̄ta a oa éad é-biou, hag ar môr né oa mui.\n2. Ha me Iann a wélaz ar géar zan̄tel, Jéruzalem nevez a ziskenné a Zoué eûz ann én̄v, aozet ével eur c’hrég kempennet évid hé ozac’h.\n3. Ha mé a glevaz eur vouéz a zeûé eûz ann trôn, hag a lavaré : Chétu tabernakl Doué gan̄d ann dûd ; hag hén̄ a choumô gan̄t-hô. Hag hî a vézô hé bobl, ha Doué ô véza gan̄t-hô a vézô hô Doué.\n4. Ha Doué a zec’hô ann holl zaérou eûz hô daou-lagad : hag ar marô na vézô mui, ha na vézô mui na doan, na garm, na glac’har, râg ann traou ken̄ta a vézô éad é-biou.\n5. Hag ann hini a oa azézet war ann trôn a lavaraz : Chétu é rann pép-trâ nevez. Hag hén̄ a lavaraz d’in : Skrîv, pénaoz ar geriou-man̄ a zô gwîr ha gwîrion.\n6. Hag hén̄ a lavaraz c’hoaz d’in : Sévéned eo. Mé eo Alfa hag Oméga, ann derou hag ann divéz. Mé a rôi da éva évit-nétrâ, d’ar ré hô deûz séc’hed, eûz a feun̄teun ann dour a vuez.\n7. Néb a vézô gounidek, en dévézô kémen̄t-sé, ha mé a vézô Doué d’ézhan̄, hag hen̄ a vézô Mâb d’in.\n8. Hôgen é kén̄ver ar ré aounik hag ar re ziskrédik, hag ar ré argarzuz, hag al lazerien, hag ar c’hadaled, hag ar gon̄tammerien, hag ann idolatred, hag ann holl-c’haouiaded, é vézô hô lôd el lenn a dân loskuz hag a zoufr : énô éma ann eil varô.\n9. Ha don̄d a réaz unan eûz ar seiz éal hô doa ar seiz kôp leûn gan̄d ar seiz gouli divéza, hag é komzaz ouz-in, ô lavarout : Deûz, ha mé a ziskouézô d’îd ar bried, grég ann Oan.\n10. Hag hén̄ a zougaz ac’hanoun é spéred war eur ménez braz hag uc’hel, hag é tiskouézas d’in ar géar, Jéruzalem zan̄tel, péhini a ziskenné eûz ann én̄v digan̄d Doué,\n11. Ha sklerder Doué gan̄t-hi : hag hé goulou a oa hén̄vel oud eur méan kaer, oud eur méan jasp, boull ével strin̄k.\n12. Hag hî é doa eur vur vrâz hag uc’hel, é péhini éz oa daouzék pors, ha daouzég éal, unan out pép pors ; hag hanvou skrivet, péré eo hanvou ann daouzék vreûriez eûz a vugalé Israel.\n13. War-zû ar Sâv-héol, teir zôr ; war-zû ann Han̄ter-nôz, teir zôr ; war-zû ar C’hresteiz, teir zôr ; war-zû ar Chûs-héol, teir-zôr.\n14. Ha mûr ar géar é doa daouzék diazez, hag enn-hô hanvou ann daouzég Abostol euz ann Oan.\n15. Hag ann hini a gomzé ouz-in, en doa eur gorsen aour, évit men̄ta ar géar, hag he fersier, hag hé mûr.\n16. Hag ar géar a zô pevar-c’hornek ; ha keit eo hé héd hag hé léd. Hag hén̄ a ven̄taz ar géar gan̄d hé gorsen aour, hag é kavas daouzék mil stad : hag hé héd, hé léd hag hé uc’helded a zô kévatal.\n17. Hag hén̄ a ven̄taz ar vûr anézhi, hag é kavaz pevar ilinad ha seiz-ugen̄t, diouc’h men̄t eunn dén, pehini é oa hini ann éal.\n18. Hag ar vûr-zé a oa gréat gan̄d eur méan jasp : hag ar géar a oa gréat gan̄d aour glân̄ hén̄vel out gwér boull.\n19. Ha diazézou mûr kéar a oa kin̄-\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/691&oldid=156420 »\nKemmoù diwezhañ degaset d'ar bajenn-mañ d'an 21 C'hwe 2020, da 13:14.


Trine - Wikipedia\n1.07 (20 a viz Mae 2010)\nSavenn, Puzzle-game, Birvid (c'hoari video)\nUn pe Lies-c'hoarier\nWindows, PlayStation Network\nDVD pe pellkarg\nWindows XP pe Vista\n2.0 GHz proseser\nRadeon X800 / GeForce 6800 pe galloudusoc'h\n600MB spas war ar bladenn galet.\nTouchennaoueg ha logodenn, lanker\nTrine a zo ur c'hoari birvidik/savenn e side-scrolling (fiñv war al ledander), a dro war PC ha PlayStation Network. Diorroet eo bet gant ar gompaniunezh finlandad Frozenbyte. Embannet eo bet ar c'hoari war PC an 3 a viz Gouere 2009. Ar stumm PSN a oa sañset bezañ embannet e miz Gouere 2009, met bugoù a zo bet dizoloet un tamm a-raok e embann, neuze ez eo bet daleet Marteze ez eo bet embannet ar 17 a viz Gwengolo 2009 evit Europa ha 22 a viz Here 2009 evit Norzhamerika. Ur stumm Xbox Live Arcade a zo diorroet gant Atlus..\nAn 20 a viz Mae 2010 ez eo deuet er-maez gant ar patch 1.07 ul live nevez : Path to New Dawn.\n2 Istor ha aergelc'h\n3.1 Al laerez\n3.2 Ar marc'heger\n3.3 Ar sorser\nGameplay[kemmañ | kemmañ ar vammenn]\nAr c'hoarier a gontroll hag a gemm etre tri tudenn zisheñvel (ul laer, ur marc'heger, hag ur sorser) evit klask echuiñ liveoù. Tu zo ivez c'hoari gant tud all, ha tu zo neuze c'hoari an tudennoù er memes koulz.\nPep tudenn en deus e buhez hag e energiezh dezhañ. An energiezh a zo implijet evit armoù pe galloudoù, hag a zo adleuniet gant boutailhoù glas kavet a-dreuz al liveoù. Ar vuhez a zo adleuniet gant boutailhoù e stumm kalonoù ruz, a vez kavet o lazhañ enebourien.\nAr c'hoarier en deus ivez ul live skiant-prenet hag a zo rannet etre an holl tudennoù, hag a zo leuniet gant boutailhoù gwer kevet el liveoù. Pep 50 boutailh e vez roet ur poent da pep tudenn evit ma c'helfent gwellaat o galloudoù.\nKoufroù a zo ivez dazparzhet el liveoù, gant un objed pe ur galloud eno. An objedoù a zo lakaet e sac'h an dudenn en deus dastummet anezhañ met galloud a ra ar c'hoarier cheñch plas d'an objed ha reiñ evel-se e efedoù da tudennoù all.\nBez ez eus ivez checkpoints dasparzhet el liveoù, e stumm orboù arc'hant war masoù. Ur wech tremenet war ur checkpoint, pep tudenn varv a zo adlaket da vev, ha pep tudenn dindan ul live resis a vuhez pe a energiezh a eo adleuniet betek ul live resis all, a c'hell cheñch gant objedoù ha gant al live (aes, boutin, diaes pe diaes-tre) choazet gant ar c'hoarier.\nPa varv un dudenn, rankout a ra ar c'hoarier choaz un dudenn vev all evit kenderc'hel da c'hoari al live. Ma varv an tri tudenn, kaset eo ar c'hoarier d'ar checkpoint diwezhañ m'eo tremenet, hag an holl tudennoù a zo adlakaet da vev.\nAn enebourien pennañ a zo skeledoù, eskell-groc'henn ha kevnid, gant bossoù a-wechoù, evel skeledoù ramzel pe krouaduroù bras all. Skeledoù 'zo a zo armet gant ur c'hleze, reoù all gant ur gwareg, reoù a c'hell bannañ tan, a reoù 'zo o deus skoedoù. Tu zo d'ar skeledoù krapat war ar mogerioù. Dañjeroù all a zo evel boulennoù lava, pikoù...\nTrine a implij PhysX Nvidia evit lakaat an tudennoù hag an objedoù da fiñval en un doare tost d'ar wirionez.\nIstor ha aergelc'h[kemmañ | kemmañ ar vammenn]\nKontet eo istor Trine e doare ur gontadenn evit ar vugale, met gant un istor doare heroic-fantasy.\nKont a ra istor ur rouantelezh lakaet en arvar gant skeledoù o tont en dro eus an douar da lazahñ an dud. D'ar mare-se e tiviz ul laerez mont da laerañ un teñzor en akademiezh astral. En em gavout a ra e mod-se tri den, al laerez, ur marc'heger hag ur sorser tapet en Trine, un objed a liamm an eneoù etrezo. Klask a reont neuze kavout un doare da adkavout o c'horf dezho gant sikour memor ar sorser hag an teulioù a gavont. Kaset e vint neuze d'ober ur veaj etrezek ar vro, hag a zo aloubet gant ar skeledoù.\nAl laerez[kemmañ | kemmañ ar vammenn]\nAl laerez, Zoya\nArm al laerez a zo ar gwareg. Ar gwareg a c'hell bezañ karget o pouezhañ war ar boutoñs tagañ a raok distardañ, seul vui vez stardet ha seul pelloc'h ez aio (gant ur vevenn memestra). Implij a ra ivez al laerez ur grapin a c'hell tizhout lec'hioù e koad. Biroù boutn hag ar grapin a zo tu implij en amfin ha ne zispignont ket energiezh. En ur mare er c'hoari, al laerez a c'hello tagañ gant biroù tan, ar pezh a implij energiezh. Birouù tan a ra muioc'h a boan, a c'hell terriñ objedoù 'zo, hag a c'hell lakaat war ellum torchennoù e zonennoù teñval ar c'hoari.\nTu zo d'al laerez gwellaat e galloudoù, da lâret eo tennañ meur a viroù en un taol, ober muioc'h a boan gant ar biroù tan ha tennañ buhanoc'h.\nAr marc'heger, Pontius, o kuzhaat a-dreñv e skoed.\nAr marc'heger[kemmañ | kemmañ ar vammenn]\nArmoù diazez ar march'eger a zo e c'hleze hag e skoed. Tu zo dezhañ tapout ur c'hleze tan e-pad ar c'hoari, hag a ra muioc'h a boan hag a c'hell lakaat an torchennoù. Tapout a raio ivez ur morzhol brezel. Ar marc'heger en deus ar barregezh da kemer objedoù 'zo evit bannañ anezho goude. E skoed a c'hell bezan implijet evit harzhañ tagadennoù an enebourien, bouloù tan hag objedoù ho kouezhañ.\nGalloud a ra ar marc'heger ober muioc'h a boan gant e c'hleze, e morzhol pe tapout ar galloud da kargañ war an enebourien en ur implij e poentoù barregezh.\nAr sorser, Amadeus, war-sav war unan eus e blankenn. Tu zo gwellout ivez ur boest bet apedet gantañ el leiñ, a-gleiz.\nAr sorser[kemmañ | kemmañ ar vammenn]\nAr sorser a c'hell implij troioù hud evit lakaat da fiñval objedoù, galloud a ra ivez aspediñ objedoù nevez. E deroù ar c'hoari, ne c'hell ar sorser aspediñ ur voest e stumm ur c'hub. En ul lec'h er c'hoari, gounez a raio ar galloud da aspediñ ur plankenn. Ar c'hub hag ar plankenn a zo objedoù boutin, reolennet gant lezennoù ar fizik hag ar gravitadur. Ar sorser a c'hounezo goude ar galloud da aspediñ un objed nij, a denn d'ur biramidenn, hag a chom el lec'h m'eo bet aspedet, keit ha ma ne fiñv ket ar sorser anezhañ. An objedoù aspedet a servij dreist-holl da dizhout lec'hioù diaes da dizhout e mod all. Da skouer, tu zo d'implij ar plankenn evit tremen a-us d'un toull. Pep objed aspedet a implij energiezh.\nAr sorser n'eus tagadenn ebet, met galloud a ra lazhañ enebourien o lakaat da gouezhañ objedoù (aspedet pe get) warno. Tu zo dezhañ da harpañ tagadennoù oc'h aspediñ objedoù war o hent.\nTu zo d'ar sorser da vrasaat an niver a voestoù pe plankennoù aspedet war ar memes tro en ur implij e poentoù barregezh.\nAlioù[kemmañ | kemmañ ar vammenn]\nAr stumm PC ha PS3 eus ar c'hoari en deus plijet dre vras d'ar choarierien, gant ur Metacritic eus 80 ha 82 Trine en deus gounezet ar Gamespot's Editor's Choice award e-pad an E3 '09..\nAdtapet diwar « https://br.wikipedia.org/w/index.php?title=Trine&oldid=1976800 »\nC'hoarioù video 2009\nKemmoù diwezhañ degaset d'ar bajenn-mañ d'an 6 Meu 2022, da 10:52.


Kaozeal:Kensonenn dre serriñ - Wikipedia\nKaozeal:Kensonenn dre serriñ\nimplijet eo bet an termen "kensonenn dre serriñ" da c'hortoz. Na gemmit ket ar pennad war-eeun - leuskit kentoc'h hoc'h alioù war ar bajenn-gaozeal-mal ha dalc'het e vo kont oute. Trugarez.Neal (Kaozeal) 9 Mae 2007 da 18:25 (UTC)\ne-giz 'm boa skrivet c'hoazh e vez implijet kentoc'h kensonenn serr, hag, evit kensonennoù all, kensonenn tarzh. S.o. Geriadur an Here hag ouzh Istor ar yezhoù keltiek gant A. Even.Da'm soñj e vefe gwelloc'h implijout ar gerioù-se ha klask ar muiañ ar gwellañ ober gant gerioù savet er memes doare evit envel ar c'hensonennoù all. --Kadwalan 31 Mae 2007 da 07:02 (UTC)\nmarteze eo bet graet evel-hen, met evel em eus bet tro da skivañ me ivez n'eo ket reizh rak tennañ a rafe un anv-gwan, da skouer "kensonenn tarzh" da berzh ur son, da lâret eo d'an doare ma vez klevet hag e gwrionez n'eo ket na tarzhusoc'h ur gensonenn dre darzhañ evit ur gensonenn all. Tennañ a ra an termenoù-mañ da fonetik an distagañ, da lâret eo d'an doare reis ma vez produet ur son er genoù ha/pe dre ar fri, ha resisoc'h e tenn an termenoù-mañ d'an DOARE distagañ. Dres evel m'ac'h eus bet tro da skivañ da-unan e talvez an araogenn "dre" evit merkañ an doare, hag evel m'emañ dspleget e penn pep pennad e vez produet pe distaget ur gensonenn dre serriñ dre serriñ ar genoù dre lakaat daou organ fonadur da steñik an eil ouzh egile. Evidon-me, kudenn ebet evit sevel adkasoù eus "kensonenn serr" > "kensonenn dre seriñ" met d'am soñj n'eo ket reizh ober gant ar stumm kentañ-se daoust ha ma c'hell bezañ bet graet gantañ en daou levr meneget ganit. Ouzhpen-se, ma reer "kensonenn serr" ouzh ur gensonenn dre serriñ (occlusive), penaos displegañ eo disheñvel-mik ster an hevelep termen, da lârte eo "serr", hervez ma vez implijet evit deskrivañ doare distagañ ur vogalenn ("vogalenn serr") hag ur gensonenn ("gensonenn serr"). Hervez reolennoù an dermenologiezh ne reer morse gant an hevelep termen gantañ daou ster disheñvel-mik war an hevelep tachenn teknikel. Ne lâran ket eo dii an tremenoù bet krouet ganin evit envel ar c'hensonennoù war ar Wikiepdia-mañ, met gwelloc'h d'am soñj hervez framm teorikel ha pleustrek fonetik an distagañ ober gant an araogenn "dre" evit diskwel splann pehini eo ar doare distagañ disheñvel, da skouer, diouzh al lec'h distagañ hep araogen ebet, d.s. kensonenn diweuz. Ur gudenn all 'zo ivez gant mont da heul an termenoù bet implijet en div daveenn meneget ganit: ha gante e vez lakaet da heñcvelster, evel ma reer en un doare boas a-walc'h, an termenoù "occlusif" ha "plosif"? evel m'emañ displeget er pennad kensonenn dre serriñ n'int ket kevatal. Ha rankout a rafer ober gante memstra war digarez e vijent bet implijet dija en doau levr? Un dra vat eo klask goût penaos eo bet krouet nevezc'herioù dija, met pa vezont savet en un doare ad hoc a-wezhoù e veoznt kavet a-dreuz ivez. Da lâret eo, en div vammenn meneget ganit, daoust hag ez eus ur renabl klok eus an holl doareoù distagañ war dachenn fonetik an distagañ pe savet e oa bet an termenoù-se dre ma oa bet ezhomm anezhe eveit skrivañ diwar-benn ar brezhoneg pe c'hoazh diwar-bnn ar yezhoù keltiek hep derc'hel kont eus ar fed ma teu an termenoù-se eus un dachenn teorikel resis p'emaint liammet gant termenoù all? Ar memstra, ma'c'h eus soñj mat, pa oa bet kinniget ouzhin ganit ober gant an termen "kensonenn gweuz" kentc'h evit gant "kensonenn diweuz" war digarez ez eus diweuz atav, ha bremañ, ur wezh bet savet un toullad pennadoù en un doare sistmatikel ganin war an dachenn-mañ e weler sklaer n'eo ket kevatal an eil termen d'egile na tamm ebet (kenliammet an eil ouzh egile ne lâran ket). N'on ket a-enep kemmañ an termenoù bet implijet ganin seul wezh ha sav ur c'hiinig evit o gwellaat, ne gav ket din e vefe o gwellaat avat dibab ober gant stummoù savet gwashoc'h hervez framm teorikel an dachenn ma vezont implijet war digarez eo bet implijet ar stummoù savet a-dreuz dija gant me 'oar piv (ha zoken ma vije bet gant an here). Hag eveit achuiñ, laouen-kenañ e vefen o c'hoût gant pesuert tremenoù eo bet graet dija evit ober diouzh "implosif", "click", "egressif", "ingressif" hag all - rak gwelloc'h e c'hellont bezañ evel-just evit an termenoù bet implijet ganin betek-hen, pe talvodus e c'hellfe bezañ gallout o implijout d'n nebutañ evit sevel adkasoù. Ha ma n'eo ket bet graet gante holl en hevelep oberenn e berzhoneg betek-hen eo peogwri, marteze, n'eo ket bet pleustrek war an dachenn-mañ en un doare sistematek betek-hen, ha nueze e c'hell bezañ bet savet a-dreuz an tremenoù bet implijet el lec'h-mañ'l-lec'h, kea?--Neal (Kaozeal) 31 Mae 2007 da 10:04 (UTC)\nA-barzh geriadur Favereau e kaver : “kensonenn stankus”. Baleer (kaozeal) 25 Mae 2012 da 19:09 (UTC)\nAdtapet diwar « https://br.wikipedia.org/w/index.php?title=Kaozeal:Kensonenn_dre_serriñ&oldid=1239431 »\nKemmoù diwezhañ degaset d'ar bajenn-mañ d'an 25 Mae 2012, da 19:09.


Raising the Flag on Iwo Jima zo ur poltred brudet bet tennet gant Joe Rosenthal d'an 23 a viz C'hwevrer 1945. war poltred e c'heller gwelet c'hwec'h United States Marines o plantañ banniel Stadoù-Unanet Amerika war ar Menez Suribachi, e-pad Emgann Iwo Jima, e-pad an Eil Brezel-bed. war tachenn Brezel ar Meurvor Habask.\nTimbr-post awenet gant ar poltred brudet\nAn USMC War Memorial savet a-ziwar poltred Rosenthal\nFilmig "Raising the Flag on Iwo Jima")\nAr poltred a zo bet embannet evit ar wech kentañ e kazetennoù ar sul 25 a viz C'hwevrer 1945. Deuet eo buan da vezañ ur poltred brudet ha kopiet e voe e kantadoù a embannadurioù all. Goude-se, e voe ar poltred nemeti o c'hounez ur priz Pulitzer evit ar poltredoù memes bloavezh evit na oa bet embannet. Deuet eo da vezañ ar skeudenn brudetañ er Stadoù-Unanet o taolenniñ an Eil Brezel-bed.\nTri Marines eus ar poltred, ar serjant Michael Strank, ar c'haporal Harlon Block (soñjet da vezañ ar serjant Hank Hansen betek miz Genver 1947), hag ar soudard First Class Franklin Sousley a voe lazhet ouzh ar stourm nebeut devezhioù goude ma voe bet tennet ar poltred. Ar soudarded all an tri a zreistbevas a oa ar c'haporaled (ha goude-se Private First Class) Rene Gagnon, Ira Hayes, hag Harold Schultz (soñjet da vezañ ur PhM2c John Bradley betek miz Even 2016).\nAn daou zen a oa bet lakaet war-wel dre fazi evel saverien banniel o devoa sikouret da sevel ur banniel bihanoc'h e-tro 90 munutenn a-raok, bez e oant c'hoazh war ar menez hag arvesterien sevel ar banniel ramzel. N'o devoa ket kemeret perzh en eil savadenn hag a voe ar poltred brudet. An holl soudarded a oa dindan urzhioù ar Brigader Jeneral Harry B. Liversedge.\nAr skeudenn a zo bet adimplijet gant Felix de Weldon evit kizellañ delwenn ar Marine Corps War Memorial, a voe diskouezet evit ar wech kentañ e 1954. Ar mein-koun a zo en enor d'an holl Marines marvet evit difenn ar vro hag a zo lec'hiet en Arlington Ridge Park, nepell diouzh an dor Ord-Weitzel en Arlington National Cemetery hag an Netherlands Carillon.\nAdtapet diwar « https://br.wikipedia.org/w/index.php?title=Raising_the_Flag_on_Iwo_Jima&oldid=1871397 »\nDernière modification le 18 Ebr 2020, à 09:38\nKemmoù diwezhañ degaset d'ar bajenn-mañ d'an 18 Ebr 2020, da 09:38.


Degemer > Bezañ tad pe vamm ur skoliad·ez > penaos ambroug ma bugel ?\nAlc’hwezioù evit ober war-dro skoliadur ho pugale\nChoazet ho peus Diwan da skol d’ho pugale met n’ouzoc’h dare penaos ober war-dro o skoliadur. Evidoc’h eo graet ar pennad-mañ.\nHa rankout a ra tud ar skolidi gouzout brezhoneg ?\nNe reont ket, nann. Evel-just e vez atav gwelloc’h pa oar tud pe tud-kozh ar vugale brezhoneg. Met siwazh ne vez ket kont evel-se ken evit an darn vrasañ eus ar familhoù ! Eus 20 da 30% hepken eus familhoù Diwan a zo enno ur b·vrezhoneger·ez en e·he oad gour da nebeutañ hervez-kont.\nAr pep pouezusañ eo broudañ ha kennerzhañ ar bugel dre zisplegañ dezhañ perak ho peus choazet pedagogiezh Diwan. Ho pet lorc’h gant ar pezh a ra ho pugel, diskouezit oc’h laouen gant e araokadennoù. Ar gelennerien hag ar gerent all a vo mat dezho ivez reiñ sikour hag alioù deoc’h.\n> Lenn 5 testeni gant tud bugale\n> Lenn ar pennad-kaoz gant Catherine Adam, sokio-yezhoniourez e skol-veur Brest\nN’ouzomp ket brezhoneg. Daoust ha gouest e vimp d’ober ingal war-dro skoliadur hor bugel ?\nHo pugel a gompren brezhoneg, ha danevelliñ e labour a c’hallo ober en ho yezh. Er gêr, m’ho pez c’hoant da vezañ sur eo bet komprenet mat kentel pe gentel gantañ e c’halloc’h lakaat ho pugel da adlavaret e galleg ar pezh en deus dalc’het soñj anezhañ, ha sikour anezhañ e galleg ivez. Gouest e vo da dreiñ e brezhoneg an displegadurioù ho po roet dezhañ e galleg (pe forzh pe yezh all komzet er familh). Pa vez kont evel-se en deus mestroni ar bugel war un dra bennak ha n’eo ket mestr e dud warnañ. Degas a c’hell un tamm strafuilh met n’eo ket falloc’h ivez p’en devez ar bugel traoù da zeskiñ d’e dud !\nAr pep pouezusañ a-benn ar fin eo an deskiñ (e matematik, Istor, skiantoù…), an treuzkas eus an eil yezh d’eben a c’hoarvezo anezhañ e-unan, er skol pe e lec’h all. An treuzkas-se, evel ar fed deskiñ, a vez atav dezhañ un tamm liv a vurzhud.\n> Lenn 5 ali a-berzh kelennerien\nMa ne gont ket ma bugel e zevezh skol, ma nac’h treiñ traoùigoù pa c’houlenner outañ pe ma nac’h komz ouzh e dud kozh, ha reizh eo kement-se ?\nAr seurt emzalc’hioù a c’haller kompren. Na vezit o c’hortoz e kontfe deoc’h ho pugel bemdez ar pezh en devez graet. Dezhañ da welet ez eo ar skol un dra bemdeziek ha boas ha gwelloc’h e vez gantañ mont war ur gaoz all pa zistro d’ar gêr.\n« Treiñ » ne dalvez netra d’ar vugale. Ne ra ket ar vugale gant al lavar evit diskouez petra a ouzont ober pe penaos e teu ganto. Ober a reont gantañ evit sevel liammoù, evit reiñ da c’houzout un dra bennak a-bouez hervezo, tost d’o c’halon. Ma’z eo galleg ar yezh a implij diouzh boaz gant e hentez, da betra ez afe a-greiz-holl war ar brezhoneg ? A-hend-all, ne blij da hini ebet ac’hanomp bezañ priziet pe barnet : reizh eo neuze en em dennfe ar vugale eus ur blegenn a gav ganto int bet sachet enni gant un den gour evit anezho war arnod.\nEr skol pe er skolaj e vez disheñvel ar jeu, rak eno ha gant an dud war al lec’h ez eo ar brezhoneg ar yezh daremprediñ boas.\nHo pet soñj e teuio bravoc’h a-se gant ho pugel ma vez bet kennerzhet ha harpet a bep tu. Ma vezit gant ar c’hoant gouzout hiroc’h pe c’hoazh en etremar komzit eus se gant ar skolaer·ez, kentoc’h eget gant ho pugel rak ezhomm en deus da santout ho peus fiziañs er skol choazet ganeoc’h evitañ.\nLennet eo bet ar pennad ganin betek penn ha tost kendrec’het on bet : me ivez zo o vont da zeskiñ brezhoneg !\nFiskal jabadao ! Gwir eo n’eo ket holl-ret gouzout brezhoneg pa choazer un hentad divyezhek pe Diwan, met un tamm mat gwelloc’h eo stagañ ganti ! Muioc’h e vo broudet ar vugale, pinvidigezh ouzhpenn e vo deoc’h ivez hag eskemm a c’halloc’h war ar pezh a vo desket diouzh an eil tu hag egile. Ma, dre belec’h kregiñ e-barzh ? Lakaat brezhoneg en ho ti, setu un doare da vont en hent. Kentelioù-noz, stummadur fonnus, heuliad stajoù reoliek (doare Pevar lamm) pe kentelioù dre lizher ? Evit ober ho soñj, kit e darempred gant DAO (Deskiñ d’an oadourien, kevredad an aozadurioù deskiñ brezhoneg d’an dud deuet), gant an 02 98 99 94 24.\nGerioù-alc'hwez stag : brezhoneg tud ar vugale divyezhegezh


Pajenn:Morvan - Buez ar Zent, 1894.djvu/665 - Wikimammenn\nPajenn:Morvan - Buez ar Zent, 1894.djvu/665\n27 a Vengolo\nabalamour da gaout easoc’h a ze dor zigor e tiez ar baianed. Heb dale o devoue brud da veza habil-braz var ho micher, hag e ouent klasket da vont e kement leac’h ma veze tud klanv. Evit guir, parea a reant dioc’h ann holl glenvejou, ha dioc’h ar re zoken ne anavezet louzou ebed outho diagent ; n’e ket hebken dre ho deskadurez oa avad, mes dre c’halloud Jezuz-Krist.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/665&oldid=137897 »